พอดีเมื่อ 2 วันก่อนมีอะไรกับแฟนแบบใส่ถุงยางป้องกันแล้วผ่านมาถึงวันนี้มีอาการเจ็บที่ปลายอวัยวะเพศชาย เจ็บแค่เวลาที่โดนแต่เจ็บไม่มากปลายอวัยวะเพศเหมือนมีการอักเสบ ไม่มีหนอง ปัสสะวะไม่เจ็บ ปัสสะวะออกปกติไม่ติดขัด แต่เจ็บแค่เวลาโดนตรงปลายอวัยวะเพศชาย อยากทราบว่าเกิดอะไรขึ้นคับ
สวัสดีค่ะ อาการเจ็บบริเวณอวัยวะเพศชายอาจจะเกิดจาก-มีการอักเสบหรือติดเชื้อที่บริเวณท่อปัสสาวะ อาจมีปัสสาวะแสบขัดหรือปนหนองร่วมด้วย-มีการอักเสบหรือถลอกตรงผิวหนังบริเวณอวัยวะเพศ เช่นจากการเสียดสีหรือการกระแทก-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนองแนะนำพบแพทย์ให้ได้การวินิจฉัยที่แน่นอน หากปวดแสบมาก มีเลือดไหล ควรรีบไปการดูแลตัวเองเบื้องต้น ไม่ไปแกะหรือจับบริเวณปลายอวัยวะเพศบ่อยๆ หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง สามารถใช้น้ำเปล่าสะอาดล้างภายนอกก่อนได้